Lyginodendrorasty

Lyginodendrorasty (iné názvy pozri nižšie) sú vyhynuté parafyletické oddelenie (resp. pododdelenie) nahosemenných rastlín.  Niekedy sa tento taxón zaraďuje - s patričnou úpravou koncovky - ako trieda, podtrieda, rad či ako klád bez úrovne - pozri nižšie.

Názvy 
Tento taxón má tieto názvy:
ako oddelenie či pododdelenie: lyginodendrorasty, papraďosemenné rastliny, papraďosemennéhttps://documen.site/download/botanikavyie-semenne-rastliny-borovicorasty_pdf, semenné papraderastliny. In: Encyklopédia medicíny, pteridospermy S. 30 - lat. oddelenie: Pteridospermatophyta, Lyginodendrophyta, Lyginopteridophyta; lat. pododdelenie: Pteridospermatophytina, Lyginopteridophytina
ako trieda: lyginodendrové (rastliny)LENOCHOVÁ, M. et al. Biológia pre 1. ročník gymnázií. Bratislava: SPN, 1994, S. 96, 99, lyginodendropsidyrastlina. In: Encyklopédia Zeme 1982, S. 509, semenné papradesemenné paprade. In: Malá encyklopédia biológie, 1975 - lat. Pteridospermae, Pteridospermopsida, Lyginopteridopsida, Lyginodendropsida, Lyginodendratae, Lyginopteridatae, Cycadofilices; 
ako podtrieda alebo klád: lyginopteridy - lat. Lyginopteridae; 
ako rad: lyginopterotvaré (v širšom zmysle) - lat. Lyginopteridales, Pteridospermales, Cycadofilicales  (všetko v širšom zmysle)

Znaky
Lyginodenderorasty boli rastliny podobné papradiam s výrazne perovito zloženými listami. Ich stonka (kmeň) druhotne hrubla. Vzrastom išlo väčšinou o nižšie stromy, ale niektoré druhy boli aj pomerne vysoké. Mali dobre vyvinutú kutikulu, ktorá ich chránila pred vysušením.

Na rozdiel od papradí sa u nich vyvinula tvorba semien. Ich rozmnožovacie orgány (sporofyly) boli heterospórne, obsahovali samčie mikrosporangiá aj samičie makrosporangiá. Makrosporangiá zrastali a všetky okrem jedného zosterilneli. Sterilné makrosporangiá vytvorili obal pre to zvyšné plodné a tak vzniklo vajíčko.

Oplodnenie prebiehalo pravdepodobne až po páde semena na zem.

Fosílny záznam 
Je to pomerne heterogénna skupina. Taxonomické rozdelenie fosílií je založené na anatómii a vývine semien. Fosílny nález je však často zlomkovitý, preto niektoré taxóny je ťažké, alebo aj nemožné spoľahlivo zaradiť.

Lyginodendrorasty v najširšom zmysle sa pravdepodobne vyvinuli v devóne, ale boli typické hlavne pre pralesy v karbóne a perme. Vo vrchnom perme veľa druhov lyginodendrorastov vyhynulo, časť pokračovala ešte do konca druhohôr (väčšinou do jury, pomenej do kriedy).

Systematika 
Vysvetlivky:
 - znak / oddeľuje úplné synonymá; 
 - skratka AZ znamená alternatívne zaradenie v systéme nahosemenných rastlín (t.j. do ktorého taxónu sa daný taxón alternatívne zaraďuje); 
- všetky uvedené taxóny sú vyhynuté.

Systém:
lyginodendrorasty (v najširšom zmysle; synonymá pozri vyššie):
taxóny z prvohôr (devón až perm):
rad lyginopterotvaré v užšom zmysle (Lyginopteridales v užšom zmysle/Lagenostomales) - alternatívne sa z tohto radu odčleňuje časť taxónov ako samostatná trieda lyginodendrorastov Moresnetiopsida (prípadne samostatné oddelenie Moresnetiophyta), pričom alternatívne namiesto Moresnetiopsida môžu byť rady Moresnetiales, Pullarithecales a Tetrastichiales; AZ pre lyginopterotvaré: cykasorasty (zriedkavo); AZ pre Moresnetiophyta: vedľa lyginodendrorastov
rad kalamopítyotvaré (Calamopityales) - AZ: ginkorasty (zriedkavo) alebo Moresnetiophyta alebo vedľa lyginodendrorastov
rad kalistofytonotvaré (Callistophytales) - AZ: ginkorasty (zriedkavo)
rad Hexapterospermales - AZ: stržňovkotvaré
rad stržňovkotvaré (Medullosales/Pachytestopsida/Trigonocarpales) - u niektorých autorov sú  namiesto stržňovkotvarých rady Codonospermales a Pachytestales; AZ: cykasorasty
rad fasmatocykasotvaré (Phasmatocycladales) - AZ: cykasorasty alebo kalistofytonotvaré (zriedkavo)
rad gigantopterotvaré (Gigantopteridales) - AZ: cykasorasty alebo ginkorasty (zriedkavo)
trieda Peltaspermopsida - zasahuje do druhohôr; AZ: ginkorasty
rad peltaspermotvaré (Peltaspermales)
rad umkomasiotvaré (Umkomasiales/Corystospermales)
rad trichopítyotvaré (Trichopytiales) - AZ: dvojhrotovcotvaré (nesprávne) alebo ginkotvaré (nesprávne)
rad Sporophyllitales
rad dvojhrotovcotvaré (Dicranophyllales) - AZ: ihličnany
rad jazyčnatcotvaré (Glossopteridales) - u niektorých autorov sú namiesto jazyčnatcotvarých  taxóny (trieda) Dyctiopteridiopsida a (rad) Arberiales; AZ: ginkorasty
taxóny z druhohôr:
rad matatielotvaré (Matatiellales) - AZ: ginkorasty
rad hamšóviotvaré (Hamshawviales) - AZ: ginkorasty
rad petrielotvaré (Petriellales) - AZ: ginkorasty
rad kaytóniotvaré (Caytoniales) - AZ: ginkorasty
rad pentoxylonotvaré (Pentoxylales) - AZ: benetitorasty alebo ginkorasty (zriedkavo)
Ako vidno podľa uvedených AZ, v extrémnom prípade sú v systéme nahosemenných rastlín celé alebo skoro celé lyginodendrorasty presunuté do cykasorastov a ginkorastov (resp. v menšej miere aj ihličnanov a benetitorastov).

Alvin 1967 do lyginodendrorastov zaraďoval aj problematické rady Archeopteridales, Diplopteridales a Sphenospermales. Němejc do lyginodendrorastov zaraďoval aj rad kordaitotvaré.

Ojedinele sa do lyginodendrorastov zaraďujú aj †papraďovité stromy/prvosemenné rastliny (Progymnospermae/Progymnospermopsida).

Zdroje kapitoly Systematika: Novikoff A., Barabasz-Krasny B. 2015. System of Embryophytes. In: Novikoff A., Barabasz-Krasny B. Modern Plant Systematics: 23-63. Liga-Pres, Lviv, Ukraine.  Novikov, A., Barabaš-Krasny B. Sučasna systematyka roslin... [Modern Plant Systematics...] - Ľvov: Liga-Pres, 2015. Burgoyne, P. M., van Wyk, A. E., Anderson, J. M., & Schrire, B. D. (2005). Phanerozoic evolution of plants on the African plate. Journal of African Earth Sciences, 43(1-3), 13–52. doi:10.1016/j.jafrearsci.2005.07.015 (Fig. 1)MATHEWS, S. Phylogenetic relationships among seed plants: Persistent questions and the limits of molecular data. In: American Journal of Botany. 1. 1. 2009  (Obsah knihy je dostupný online  )Timonin, A. K. et al. Botanika v četyrech tomach. Tom 4. V dvuch knigach. Kniga 2. Systematika vysších rastenij. Moskva: Academia, 2009, S. 87 a nasl. obsah Prihliadalo sa aj na ostatné zdroje uvedené k Systematike v článku borovicorasty.

 Referencie 

Kategória:Lyginodendrorasty